Diari Oficial de la Generalitat Valenciana


Sumari del DOGV 7082, del 05-08-2013 (2013/7822)

Notificació de la sentència dictada en el procediment ordinari número 1982/2009.
--------------------------------------------------------------------------------

### Dades del document

Número de DOGV
:   7082

Data del DOGV
:   05-08-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7822


Organisme emissor
:   Jutjat de Primera Instància Número 3 de Benidorm

Tipus de document
:   Edicte

Notificació de la sentència dictada en el procediment ordinari número 1982/2009. [2013/7822]  
Susana Lanchas Rodríguez, secretària del Jutjat de Primera Instància número 3 de Benidorm, mitjançant este edicte faig saber que en este Jutjat se seguixen les actuacions de juí de procediment ordinari amb el número 001982/2009, a instàncies de Banco Santander, SA, representat per la procuradora Matilde Galiana Sanchis, contra Emedos Encofrados y Estructuras, SL, declarat en rebel·lia, en les quals s'ha dictat una sentència que té l'encapçalament i la dispositiva que, literalment, són com seguix:  
«Sentència número 000217/2012   
Jutgessa que la dicta: Ana María Carpintero Arteaga.   
Part demandant: Banco Santander, SA.   
Advocat: Florentino J. de Molina-Martorell Rodríguez.  
Procuradora: Matilde Galiana Sanchis.   
Part demandada: Emedos Encofrados y Estructuras, SL.   
Objecte del juí: ordinaris.   
Benidorm, 12 de juny de 2013  
Ana María Carpintero Artiaga, magistrada jutgessa del Jutjat de Primera Instància número 3 de Benidorm i partit, he vist les actuacions de juí ordinari número 1982/2009, en què és part demandant Banco Santander, SA, representada per la procuradora dels tribunals Matilde Galiana Sanchis, sota la direcció del lletrat Florentino J. de Molina-Martorell Rodríguez, i part demandada Emedos Encofrados y Estructuras, SL, la qual es troba en situació processal de rebel·lia.s  
Dispositiva  
Estime la demanda interposada per Banco Santander, SA, representada per la procuradora Matilde Galiana Sanchis, contra la mercantil Emedos Encofrados y Estructuras, SL, i,  
1. Declare resolt el contracte d'arrendament financer formalitzat entre les parts i, en conseqüència, condemne la mercantil Emedos Encofrados y Estructuras, SL, a la devolució del bé objecte del contracte i al pagament de les quotes vençudes i impagades, amb els interessos de demora, i a la indemnització de danys i perjuís que es van xifrar en el contracte esmentat en l'import equivalent de set quotes, que fa un total de dènou mil huit-cents quaranta-huit euros amb quaranta cèntims (19.848,40 €), més els interessos de demora; tot això amb la imposició de costes a la part demandada.  
Notifiqueu esta resolució a les parts, i advertiu-los que contra esta es pot interposar un recurs d'apel·lació davant de l'Audiència Provincial, que s'haurà d'interposar en este Jutjat en el termini de 20 dies des de la notificació (art. 458 LEC).  
Informació sobre el depòsit per a recórrer.  
De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs d'apel·lació contra esta resolució, s¡haurà de constituir un depòsit de 50 euros, que se li tornarà només en el cas que el recurs siga estimat.  
El depòsit s'ha de constituir ingressant la quantitat esmentada en el Banco Banesto, en el compte corresponent a este expedient (JJJJ 0546 MZ EEEE AA) i s'indicarà, en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa.  
En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20 dígits), s'ha d'indicar en el camp «Concepte» el número de compte, el codi i la data en la forma exposada en el paràgraf anterior.  
En cap cas s'admetrà una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el ministeri fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Esta és la meua sentència, de la qual s'unirà un certificat a les actuacions, que, jutjant en primera instància, pronuncie, mane i firme.  
Diligència de publicació. L'anterior sentència ha sigut llegida i publicada per la jutgessa que la subscriu, mentre celebrava audiència pública, en el dia de la data. En done fe.»  
I perquè servisca de notificació al demandat rebel, Emedos Encofrados y Estructuras, SL, el domicili del qual s'ignora, perquè es publique en el Diari Oficial de la Comunitat Valenciana i el tauler d'anuncis d'este Jutjat, expedisc este edicte.  
  
Benidorm, 14 de juny de 2013.- La secretària judicial: Susana Lanchas Rodríguez.